[{"text_idx": "#000001", "text": "Tipupa\u0308ev Denali vallutamiseks on ka\u0308es, kes ja\u0308a\u0308b peale?"}, {"text_idx": "#000002", "text": "Kaspar on jo\u0303udnud koos oma tiimiga Denali tipust u\u0308he pa\u0308eva kaugusele. Nu\u0308u\u0308d oleneb ko\u0303ik ilmast, kas ilm lubab selle viimase to\u0303usu ette vo\u0303tta, tuleb oodata pa\u0308evi vo\u0303i ja\u0308a\u0308bki tipp vallutama, sest ilm lihtsalt ei soosi seda ning so\u0308o\u0308givarud saavad enne otsa?"}, {"text_idx": "#000003", "text": "11. pa\u0308ev oli plaanitud jo\u0303udmaks Denali tippu ning alustada kodu poole liikumist, kuid siin see veel ei lo\u0303ppe. Tippu minek tuli edasi lu\u0308kata, kuna tuul on liiga tugev, et ma\u0308gedes liikuda. Hiljuti (enne Kaspari ja tema tiimi saabumist) oodati o\u0303iget ilma tipupa\u0308evaks Camp 4s koguni 5 pa\u0308eva. Teekond Camp 4st Denali tippu ja tagasi kestab va\u0308hemalt 12 tundi, seda soosiva ilmaga. 11. pa\u0308eva jooksul jo\u0303udis Camp 4ja tipust tagasi kolmene grupp, kes oli rajal olnud kokku lausa 25 tundi! 11. pa\u0308eva Kaspari so\u0308o\u0308gimenu\u0308u\u0308 na\u0308gi va\u0308lja selline: hommikuso\u0308o\u0308giks pakimu\u0308sli sooja veega. Lo\u0303unal viimane pakk vinnutatud liha ja Snickers. O\u0303htuks pakitoit, makaronid lihaga. Lisaks palju teed ja vett."}, {"text_idx": "#000004", "text": "Ka\u0308es on 12. pa\u0308ev ning teine katse Denali tippu jo\u0303udmiseks! Start 5240 meetri pealt. Esmalt seljatati to\u0303us, millel nimeks Autobahn ning la\u0308biti 360 to\u0303usumeetrit, aega vo\u0303ttis see pisut u\u0308le kahe tunni. Veel 4 tundi ning juba oldi jo\u0303utud 5950 meetri peale, kus iga samm muutub aina raskemas, hingamine aina vaevalisemaks ning lisaks ajab ka iiveldama. Tajutav ku\u0308lmakraad sel hetkel oli -37, pa\u0308ris o\u0303udne. NING SIIS SEE JUHTUSKI! Kaspar jo\u0303udis koos oma terve tiimiga Po\u0303hja-Ameerika ko\u0303rgeima ning maailma u\u0308he raskeima ma\u0308e tippu, Denali oli vallutatud! Viimane kilomeeter ehk viimased 240 to\u0303usumeetrit no\u0303udsid ajaliselt veel ligi 3 tundi. To\u0303us Camp 4st tippu vo\u0303ttis kokku aega 9 tundi ja 15 minutit."}, {"text_idx": "#000005", "text": "Aga sellega ei olnud pa\u0308ev sugugi veel la\u0308bi, sest vaja oli jo\u0303uda Camp 4ja tagasi. \u201cAllatulekul ma tuikusin ja tasakaaluga oli nagu oli. To\u0308o\u0308tasin ettevalmistuste pealt ja reservidest, mida polnud,\u201d lausus Kaspar laskumise kohta Denali tipust. Kogu seltskond jo\u0303udis samal pa\u0308eval edukalt tagasi Camp 4ja, kus libiseti koheselt magamiskottidesse, et vaadata mida unena\u0308gudel pakkuda."}, {"text_idx": "#000006", "text": "13., 14. ja 15. pa\u0308ev liiguti ilma eriliste tagasilo\u0308o\u0308kideta Base Campini, et seal elavas ja\u0308rejekorras \u201do\u0303hutaksole\u201d pa\u0308a\u0308seda. Kogu tiim jo\u0303udis Alaskalt edukalt koju tagasi ning nende u\u0308le vo\u0303ib ainult ro\u0303o\u0303mu ja uhkust tunda!"}, {"text_idx": "#000007", "text": "Vo\u0303imas Kaspar! Sa tegid selle a\u0308ra, su tiim tegi selle a\u0308ra ning nu\u0308u\u0308d on Sinu abiga ka Fenix Denali tipus ka\u0308inud!"}, {"text_idx": "#000008", "text": "Vaata ja kuula, mida ra\u0308a\u0308kis Kaspar oma hiljuti lo\u0303ppenud ekspeditsioonist"}, {"text_idx": "#000010", "text": "Viimased ettevalmistused enne tippu jo\u0303udmist"}]